Pink Friday 2

Pink Friday 2 (בעברית: יום שישי הוורוד 2, הנקרא גם The Pink House) הוא אלבום האולפן החמישי של הראפרית האמריקאית ניקי מינאז'. האלבום יצא לאור ב-8 בדצמבר 2023, על ידי חברות התקליטים יאנג מאני וריפבליק רקורדס. זהו המשך לאלבום הבכורה של מינאז', Pink Friday (2010) והוא אלבום האולפן הראשון שלה מזה חמש שנים לאחר יציאת אלבום האולפן הרביעי שלה Queen (2018). האלבום נתמך על ידי שני סינגלים: "Super Freaky Girl" ו-"Last Time I Saw You". כאשר הסינגל המוביל הופיע לראשונה במקום הראשון במצעד בילבורד הוט 100, והפך לשיר הראפ הנשי היחיד שעשה זאת במאה ה-21.

רקע והכרזה
ב-28 ביוני 2019, מינאז' הופיעה בתוכנית הלילה של ג'ימי פאלון בכיכובו על מנת לקידום הסינגל שלה "Megatron" בו הצהירה: "טוב, אין ספק שיש אלבום חדש, כמובן", עם זאת, היא המשיכה לציין כי טרם יש תאריך יציאה רשמי בזמנו: "עם זה, אין לי עדיין שם". בספטמבר 2019, מינאז' הודיעה על פרישה ממוזיקת היפ-הופ, אולם מאוחר יותר היא חזרה בה מהצהרתה והתנצלה על הודעתה הכוזבת.

בראיון למגזין Elle, ב-17 בספטמבר 2019, מינאז' הצהירה שהאלבום יהיה "עז, מהנה ולא מתנצל" ודיברה על הסאונד האולטימטיבי של הפרויקט.

הטיזר הראשון של האלבום היה ב-29 ביוני 2020, לאחר שמינאז' העלתה לעמוד הטוויטר שלה ציוץ, "PF2", ראשי התיבות של האלבום.

ב-5 ביוני 2023, מינאז' הודיעה בעמוד הטוויטר שלה שהאלבום החדש שלה יצא לאור ב-20 באוקטובר 2023. ב-29 ביוני 2023 היא הכריזה על שם האלבום Pink Friday 2, ושתאריך היציאה הרשמי נדחה ל-17 בנובמבר 2023. היא גם הצהירה שהאלבום יהיה "שווה לחכות", ואחריו תצא לסיבוב הופעות במהלך שנת 2024. ב-4 בספטמבר, מינאז' שיתפה אחת משתי עטיפות האלבום הרשמיות, המתארות את הראפרית בהרכב לבן לגמרי נוסעת על כרכרה ללא גג המרחפת מעל עננים ורודים. ב-6 באוקטובר, היא שיתפה את עטיפת האלבום השני, המתארת אותה לובשת שמלה ורודה לחלוטין החושפת את האמצע שלה ומוקפת בסדין סאטן ורוד מתנפח מול רקע שחור.

ב-25 באוקטובר, הודיעה מינאז' שצאת האלבום ידחה ל-8 בדצמבר.

סינגלים
"Super Freaky Girl" יצא לאור כסינגל המוביל מהאלבום ב-12 באוגוסט 2022. הקליפ שלו, בבימויו של ג'וזף קאהן, הועלה לעמוד היוטיוב של מינאז' ב-1 בספטמבר. השיר הגיע למקום הראשון במצעד בילבורד הוט 100 ובמצעד שירי R&B/היפ הופ. עם זאת, מינאז' הפכה לראפרית הנשית הראשונה שהכניסה שיר סולו שהופיע לראשונה במקום הראשון במצעד בילבורד הוט 100 מאז צאת הסינגל "Doo Wop (That Thing)" של לורן היל בשנת 1998, והפך אותה לראפרית הראשונה שהציגה שיר סולו במקום הראשון במאה ה-21.

"Last Time I Saw You" יצא לאור כסינגל השני של האלבום ב-1 בספטמבר 2023. השיר הגיע למקום ה-23 במצעד ההוט 100 ובמקום השישי במצעד שירי ה-R&B/היפ-הופ. ב-12 בספטמבר, מינאז' ביצעה את "Last Time I Saw You" בטקס פרסי הווידאו קליפים של MTV לשנת 2023, שם היא גם הופיעה לראשונה עם הרצועה החדשה מהאלבום בשם "Big Difference" כהפתעה. קטע מהשיר הועלה לעמוד היוטיוב בעקבות הביקוש.

סינגלים שיווקיים
ב-3 במרץ 2023, מינאז' הוציאה את הסינגל לקידום מכירות "Red Ruby da Sleeze", אותו היא תיארה כ"שיא הרחוב שלה b4 [כך] הסינגל הרשמי הבא שלי." השיר הגיע למקום ה-13 במצעד בילבורד הוט 100 ובמקום הרביעי במצעד שירי ה-R&B/היפ-הופ. מינאז' ציינה את הכללת השיר באלבום שלה בטוויטר על ידי הפרכת טענתו של מעריץ שהוא לא יופיע באלבום.

בעקבות ההופעה של מינאז' ל-"Big Difference" ב-1 בספטמבר, היא העלתה קטע מהרצועה ליוטיוב. מינאז' הודיעה שהיא תעניק למעריצים הפתעה בכל יום שישי לפני יציאת האלבום, שכותרתו "Pink Fridays". ב-13 באוקטובר, לרגל חגיגות "יום שישי הוורוד ה-13", הוציאה מינאז' את הרצועה "Bahm Bahm", גרסה לא מלאה מהאלבום, בבלעדיות באתר שלה. זו הייתה האופציה המנצחת של סקר שנערך למעריצים של שירים שהם רצו לשמוע, שכלל אפשרויות של שיתופי פעולה ללא שם עם ג'וס וורלד ופיוצ'ר. בשבוע שלאחר מכן, ב-20 באוקטובר, היא הוציאה את השיר "For All the Barbz" שעלה לעמוד היוטיוב שלה, שהיה בסגנון חופשי מעל הרצועה "All the Parties" של דרייק וצ'יף קיף מהאלבום של הראשון For All the Dogs (2023).

היסטוריית יציאות לאור

קישורים חיצוניים

ביאורים

הערות שוליים

אלבומי 2023
אלבומי ניקי מינאז'
אלבומים באנגלית
אלבומי חברת ריפבליק רקורדס